Diari Oficial de la Generalitat Valenciana


Sumari del DOGV 4, del 01-11-1978 (1978/801164)

DECRET pel qual es publica el Reglament de la Comissió Mixta de Representants del Consell del País Valencià i de les Diputacions Provincials.
---------------------------------------------------------------------------------------------------------------------------------------------

### Dades del document

Número de DOGV
:   4

Data del DOGV
:   01-11-1978

Secció del DOGV
:   SENSE SECCIÓ ESPECÍFICA

Número del document
:   1978/801164


Data del document
:   27-06-1978

Organisme emissor


Tipus de document
:   Decret

Decret pel qual es publica el Reglament de la Comissió Mixta de Representants del Consell del País Valencià i les Diputacions Provincials.  
Creada pel Reial Decret 447/1978 de 17 de març la Comissió Mixta de Representants del Consell del País Valencià i de les Diputacions d'Alacant, Castelló i València que proposaran les competències de les Diputacions a transferir al Consell del País Valencià; i integrada l'esmentada Comissió Mixta al Consell del País Valencià, com òrgan d'aquest, el Ple del Consell segons les disposicions de l'article Sé del Règim Interior del Consell del País Valencià, reunit en sessió plenària, el 22 de juny de 1978 aprovà el Reglament de la Comissió Mixta de Representants del Consell del País Valencià i de les Diputacions Provincials esmentades, que tot seguit es publica:  
TITOL I  
DISPOSICIONS GENERALS  
Article primer.- La Comissió Mixta de Transferències de l'Administració Provincial a la qual fa referència l'article 4é del R.D. 447/1978 de 17 de març, es un òrgan de treball enquadrat al Consell del País Valencià, amb l'exclusiva missió de proposar a aquest, o a través seu, als 'òrgans competents, les funcions, activitats i serveis de competència pròpia o compartida de les Diputacions Provincials que han de passar a integrar-se al Consell, previ els tràmits pertinents.  
Article segon.- Les actuacions de la Comissió Mixta de Transferències es desenrotllaran dins del marc a que fa referència els apartats b) i c) de l'article 8é de R.D.L. 10/1978, consignant-se en les resolucions que s'adopten, els mitjans personals i materials de les Diputacions Provincials afectats per la proposta o acord de transferència, o per la integració o fórmula de coordinació que en el seu cas s'habilite.  
Article tercer.- Les relacions de la Comissió Mixta de Transferències amb el Consell del País Valencià es canalitzarà mitjançant la Presidència de la Comissió.  
Article quart.- Perquè en quede constància de les deliberacions, la Comissió Mixta, alçasa acta, de les reunions que celebre, en la qual es recolliran amb l'extensió que procedesca al cas, les conclusions, recomanacions, informes, o acords que s'adopten.  
Les actes seran autenticades per la signatura del President i el Secretari.  
Article cinqué.- Les reunions de la Comissió de Transferències i les dels grups de treball, si de cas, se celebraran a porta tancada, encara que podran assistir-hi degudament autoritzats per la Comissió de Representants els mitjans de comunicació social.  
TITOL II  
FUNCIONAMENT DE LA COMISSIO  
Article sisé.- La Comissió podrà funcionar:  
a) En Ple.  
b) En grups de treball informatius.  
Article seté .- Les reunions del Ple es celebraran en primera o segona convocatòria.  
Per a la celebracions de les reunions en primera convocatòria es precisarà l'assistència, al menys, de la meitat més un dels membres de dret que integren la Comissió.  
En segona convocatòria podran celebrar-se les reunions quan assistesquen, si mes no, cinc vocals.  
Deuran de transcurrir, al menys, 30 minuts entre les citacions a la primera i segona convocatòria.  
Article vuité.- Els grups de treball, que si de cas es constituesquen, elaboraran un programa d'activitats que caldrà que posen en coneixement de la Presidència de la Comissió per tal de donar-li la deguda coordinació i disponibilitat de mitjans materials.  
Article nové.- Els acords, conclusions, informes, o suggerències que adopte o formule la Comissió sobre temes de la seua competència requeriran per a llur validesa i tràmit la conformitat de la meitat més un dels assistents a la reunió.  
Els components dels grups de treball podran formular un vot particular a la proposta del grup del que formen part, el qual es tramitarà juntament amb la proposta aprovada per la Comissió.  
Tots els membres de la Comissió podran plantejar mocions de proposta, esmenes, addicions, o rectificacions, a les mateixes i als projectes d'acord.  
Article deu.- Les votacions podran ser ordinàries, nominals o secretes.  
La Presidència determinarà el sistema de votació a emprar en cada cas concret atenent a la naturalesa del tema a debat.  
La decisió de la Presidència sols podrà ser revocada per acord majoritari dels assistents a la reunió en cas de sol·licitar-ho dos o més membres les votacions seran secretes.  
Article onze.- Es competència de la Presidència:   
a) Representar a la Comissió Mixta.  
b) Presidir les reunions de la Comissió amb vot de calitat per tal de dirimir l'empat.  
c) Presidir les reunions dels grups de treball quan hi assistesca.  
d) Convocar i finalitzar les reunions de la Comissió, elaborant l'ordre del dia.  
e) Dirigir les deliberacions.  
f) Tramitar els acords i altres decisions que s'adopten per la Comissió Mixta.  
g) Coordinar l'organització i distribució del treball al si de la Comissió.  
h) Elevar al Consell del País Valencià, informes periòdics sobre el desenrotllament dels treballs que son competència de la Comissió.  
i) En general, adoptar aquelles decisions conduents a agilitzar les tasques de la Comissió, els grups de treball, l'ordre i la regularitat de les deliberacions, salvant els obstacles que s'oposen a les seus finalitats.  
Article dotze.- En els supostos de malaltia, absència o causa justificada, les funcions de la Presidència seran exercides per un Vice-president proposat per la Comissió i anomenat pel Consell.  
TITOL III  
DELS VOCALS  
Article tretze.- Tots els vocals de la Comissió Mixta gaudeixen d'iguals drets i obligacions i per tal:   
a) Tenen veu i vot a les reunions del Ple i accés a tota la documentació pertinent.   
b) Poden formar part dels grups de treball als que siguen adscrits.   
c) Tenen obligació d'assistir a les sessions llevat d'una causa justificada.   
d) Poden sol·licitar la inclusió d'assumptes en l'ordre del dia amb una antelació mínima de 48 hores a la fixada per la convocatòria.   
e) Igualment poden sol·licitar la convocatòria de reunió extraordinària a proposta de la meitat més un dels vocals de la Comissió.   
f) I en general, els correspon exercir les facultats i complir els deures que són propis dels membres d'un òrgan col·legiat.  
El que es publica per a general coneixement.  
València, a 27 de juny de 1978.  
El President del Consell   
JOSEP LLUIS ALBIÑANA OLMOS